На основу члана 14. Одлуке о јавним признањима општине Сврљиг (“Службени лист града Ниша”, бр. 45/2014) и члана 40. Статута општине Сврљиг (“Службени лист града Ниша”, бр. 21/2019), Скупштина општине Сврљиг, на седници одржаној 26.04.2022. године, донела је

**О Д Л У К У**

**О ДОДЕЛИ ОПШТИНСКИХ ЈАВНИХ ПРИЗНАЊА**

**Члан 1.**

Поводом празника општине Сврљиг 8. маја - дана прикључења Сврљишке нахије Кнежевини Србији 1833. године, додељују се следећа општинска јавна признања:

**I МАЈСКЕ ПЛАКЕТЕ**

1. **Америчкој амбасади САД-а,** за донацију којом је реконструисана зграда Стручне школе “Душан Тривунац Драгош” у Сврљигу и створени добри услови за извођење образовно - васпитног рада у школи.

**II ПОХВАЛНИЦЕ**

1. **Организацији спортских риболоваца “Тимок” Сврљиг,** за прво место “Српска лига исток” у организацији Савеза спортских риболоваца Србије,
2. **Др Оливери Савић**, доктору медицине, специјалисти Ургентне медицине, за изузетан ентузијазам и залагање, као и за остварене одличне резултате одељења за пружање хитне медицинске помоћи,
3. **Санели Алексић** из Сврљига, за вишеструко учешће у хуманитарним акцијама,
4. **Јелени Ђорђевић** из Сврљига, за вишеструко аферезно давање крвне плазме и несебичну помоћ животно угроженом суграђанину,
5. **Милици Миленковић**, докторанду филологије и књижевници из Сврљига, за шире доприносе у култури и књижевности и афирмацији личности и дела Гордане Тодоровић у општини Сврљиг, Републици Србији и суседним земљама,
6. **Драгану Вранићу** из Сврљига, за тридесетједногодишњу успешну организацију и мотивацију давалаштва крви на територији општине Сврљиг,
7. **Нинославу Ранђеловићу** из Сврљига, за несебично залагање у хуманитарним акцијама, организацију манифестација и промоцију општине Сврљиг у Србији и окружењу,
8. **Михајлу Петковићу**, младом пољопривреднику из Рибара, за примерно ангажовање и остварене резултате у пољопривредној производњи и ратарству,
9. **Миљану Миленковићу**, академском сликару из Сврљига, за доприносе у култури и образовању младих, афирмацији културе и стваралаштва као и јачању угледа наше општине и њеној презентацији у земљи и региону,
10. **Јереју Младену Маринковићу,** свештенику цркве Свети цар Константин и царица Јелена у Сврљигу, за заслуге у раду на унапређењу духовног живота и очувању православне хришћанске традиције нашег краја,
11. **Ђаку генерације** основне школе “Добрила Стамболић” у Сврљигу,
12. **Ђаку генерације** стручне школе “Душан Тривунац Драгош” у Сврљигу.

**III ПЛАКЕТЕ ОПШТИНЕ СВРЉИГ**

1. **Др Братиславу Дикићу,** генералу Жандармерије у пензији, за несебично залагање и остварену помоћ, у циљу социјалног збрињавања породице Драгана Николића, борца са Кошара,
2. **Осману Балићу** из Ниша, за донацију хуманитарних пакета најугроженијима,
3. **ФК СВРЉИГ** за запажене резултате и промоцију спорта и општине Сврљиг,
4. **Фондацији Новак Ђоковић**, за донацију Предшколској установи “Полетарац” у виду опремања новоизграђених учионица,
5. **Радио БУБАМАРИ**, за тридесет година успешног рада и промоцију општине Сврљиг,
6. **Александру Гајићу**, за спасавање људског живота приликом акције гашења економског објекта у селу Радмировац.

**Члан 2.**

Признања из члана 1. ове Одлуке уручити на свечаној седници Скупштине општине Сврљиг, 8. маја 2022. године.

**Члан 3.**

Одлуку објавити у “Службеном листу града Ниша”, а иста ступа на снагу даном доношења.

Број: I 17-17/2022

У Сврљигу, 26.04.2022. године

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**